**Mark Thomas Tremonti** (\* 18. apríl 1974, Detroit, Michigan, USA) je gitarista, spevák, skladateľ a textár. Známy je pre svoje pôsobenie v rockových kapelách Creed a Alter Bridge. Je zakladajúcim členom oboch kapiel a v priebehu rokov spolupracoval aj s mnohými ďalšími umelcami. V roku 2011 založil svoju vlastnú skupinu Tremonti a vydal s ňou päť albumov, vrátane *A Dying Machine*, ktorý upravil Tremonti a spisovateľ sci-fi John Shirley. Od svojich začiatkov s Creedom získal Tremonti uznanie ako gitarista a skladateľ a získal množstvo ocenení, vrátane jedného Grammy Award za singel skupiny Creed - „With Arms Wide Open".

Životopis
---------

Mark Tremonti sa narodil v rímskokatolíckej rodine talianskeho pôvodu v Detroite a väčšinu svojho detstva vyrastal v neďalekom Grosse Pointe. Neskôr sa rodina presťahovala do Wilmette (Illinois). Hudba ho začala fascinovať v rannom veku a svoju prvú gitaru si kúpil ako jedenásťročný od svojho kamaráta za 10 dolárov. Bola to imitácia gitary Les Paul od firmy Tara. 
Keď mal pätnásť rokov, jeho rodina sa opäť presťahovala, tentoraz do Orlanda na Floride. Tu sa zapísal na školu Lake Highland Preparatory School. V tomto období bolo Tremontiho matke diagnostikované ochorenie Systémový lupus erythematosus. Po ukončení štúdia sa presťahoval do Clemsonu v Južnej Karolíne, aby študoval odbor financie na Clemsonskej Univerzite. Späť na Floridu sa presťahoval už po prvom ročníku na vysokej škole. Rozhodol sa pokračovať v štúdiu na Florida State University, kde sa opäť stretol so svojím budúcim kolegom z kapely Creed Scottom Stappom. Stapp a Tremonti sa poznali už od strednej školy. 
Predtým ako Mark Tremonti so skupinou Creed odštartoval naplno svoju hudobnú kariéru, pracoval ako kuchár v Chili's.

Kariéra
-------

### Creed

*Bližšie informácie v hlavnom článku: Creed*
Mark Tremonti patrí k zakladajúcim členom americkej hardrockovej skupiny Creed. Založili spolu so spevákom Scottom Stappom, basgitaristom Brianom Marshallom a bubeníkom Scottom Phillipsom v roku 1994. Skupina Creed je mnohými odborníkmi považovaná za jeden z hlavných počinov hnutia post-grunge z konca 90. rokov a začiatku 21. storočia. Tremonti a Stapp boli kolektívne uznávaní ako jeden z najplodnejších skladateľských tímov v celej rockovej hudbe.

Skupina vydala svoj debutový album „My Own Prison" v roku 1997 so silným mainstreamovým úspechom. Predalo sa z neho viac ako šesť miliónov kópií. Najskôr boli z albumu vydané štyri single: „My Own Prison", „Torn", „What's This Life For" a „One". Každý z nich sa umiestnil na 1. mieste v rebríčku Hot Mainstream Rock Tracks magazínu „ Billboard". Vďaka tomu je Creed prvou kapelou, ktorej sa to podarilo s debutovím albumom. „My Own Prison" nasledoval v roku 1999 album „Human Clay", ktorý okamžite zaznamenal úspech a bol certifikovaný od RIAA ako diamantový a jedenásťkrát platinový album. Skupina zverejnila štyri single z „Human Clay": „Higher", „With Arms Wide Open", „What If" a „Are You Ready?". „Higher" strávil rekordných 17 týždňov na vrchole hitparády rockových rádií.

Tremonti v roku 2002
Basgitarista Brian Marshall opustil kapelu v roku 2000 kvôli rastúcemu napätiu so Scottom Stappom a aj kvôli iným záujmom. Dočasne ho nahradil hosťujúci basgitarista Brett Hestla. 

Creed získal v roku 2001 svoju jedinú cenu Grammy. Za najlepšiu rockovú pieseň bola vyhlásená skladba „With Arms Wide Open". V tom istom roku, po turné, skupina vydala ďalší multiplatinový album „Weathered", z ktorého vyšlo šesť singlov: „My Sacrifice", „One Last Breath", „Hide", „Don't Stop Dancing", „Weathered", a „Bullets". Bol to jediný album Creed bez Briana Marshalla hrajúceho na base; Mark Tremonti nahral basové party sám. Turné na podporu tejto nahrávky bolo úspešné, ale skončilo sa značne kontroverzným koncertom v Chicagu, ktorý nakoniec viedol k rozpadu kapely.

Kapela oznámila v roku 2004, že sa oficiálne rozpadla, pričom ako dôvod uviedla napätie medzi Scottom Stappom a ostatnými členmi, najmä Markom Tremontim. Traja bývalí inštrumentálni členovia Creed založili skupinu Alter Bridge, zatiaľ čo Stapp sa rozhodol pre sólovú dráhu. Creed vydal svoj „Greatest Hits" album v novembri 2004. 

Napriek prvotným tvrdeniam Marka Tremontiho, že Creed sa už nikdy ako kapela nevráti na scénu, bolo po mesiacoch špekulácií oznámené, že Creed sa opäť spojili s plánmi na nové turné a aj album. Nahrávka „Full Circle" vyšla v októbri 2009 spolu s tromi singlami „Overcome", „Rain" a „A Thousand Faces". Hoci mala čiastočný úspech u kritiky, nakoniec sa stala jediným albumom skupiny, ktorý nebol certifikovaný RIAA. Creed podporil album aj na turné po Severnej a Južnej Amerike, Európe a Austrálii počas leta 2009 a 2010.

Skupina vydala v decembri 2009 koncertný film s názvom „Creed Live". Tremonti, Marshall a Phillips pôvodne plánovali striedať turné medzi Alter Bridge a Creed, pričom speváci oboch kapiel pracovali na svojich vlastných projektoch.

Piaty album Creed sa podľa Tremontiho tvrdenia očakával koncom roka 2011, alebo začiatkom roka 2012. Začiatkom roka 2012 sa skupina znovu zišla na turné a začala pracovať na piatom albume, ktorý sa však už nikdy nezačal vyrábať.

V júni 2015, keď Tremonti propagoval svoj druhý sólový album „Cauterize", v rozhovore pre britský hudobný týždenník Kerrang! povedal, že „nie je Scottovým blízkym priateľom už 9 rokov". Taktiež tvrdil, že Scott Stapp bol presvedčený, že Tremonti, Marshall a Phillips sa natrvalo vrátia do Creed a zabudnú na svoju prácu v Alter Bridge. Kapela to považovala za nefér a počas celého juhoamerického turné v roku 2012 nehovorila viac už o budúcnosti skupiny Creed. Skupina Alter Bridge však pokračovala aj po konci turné.

### Alter Bridge

*Bližšie informácie v hlavnom článku: Alter Bridge*
Tremonti vystupuje s Alter Bridge v roku 2012
Alter Bridge založili v januári 2004 po rozpade skupiny Creed jej inštrumentálny členovia Mark Tremonti, Brian Marshall a Scott Phillips. O spoluprácu požiadali speváka a gitaristu Mylesa Kennedyho z The Mayfield Four. Novovzniknutá kapela vydala svoj debutový album *One Day Remains* v auguste 2004 vo vydavateľstve Wind-up Records. Mal zmiešané recenzie, ale stal sa jediným albumom Alter Bridge s certifikáciou RIAA a zároveň sa vdaka predajnosti stal zlatým albumom. Boli z neho vydané tri single: „Open Your Eyes", „Find the Real" a „Broken Wings".

Po turné nasledoval druhý album, *Blackbird*, v októbri 2007 vo vydavateľstve Universal Republic. *Blackbird* sa stretol s prevažne pozitívnymi recenziami a vydali z neho štyri single: „Rise Today", „Ties That Bind", „Watch Over You" a „Before Tomorrow Comes". Titulná skladba „Blackbird" získala veľký ohlas od recenzentov. Gitarové sólo tejto skladby, ktoré predviedli Tremonti aj s Kennedym, bolo v roku 2011 časopisom *Guitarist* označené za najlepšie gitarové sólo všetkých čias.

Alter Bridge sa vydali na úspešné svetové turné na podporu albumu *Blackbird*. Svoje vystúpenie v Heineken Music Hall v Amsterdame zo 7. decembra 2008 nahrali a vydali na DVD s názvom *Live from Amsterdam*.

Jednodisková verzia tohto DVD sa predávala výhradne na vystúpeniach počas *Creed reunion tour* v roku 2009 a na Amazon.com. Distribúcia v obchodoch sa oneskorila v dôsledku problémov s nahrávacou spoločnosťou, čo spôsobilo frustráciu nielen medzi fanúšikmi Alter Bridge, ale aj medzi členmi kapely. V obchodoch v Severnej Amerike bolo DVD vydané 11. januára 2011, po dvoch rokoch odkladov. 

Tretí album Alter Bridge *AB III* vyšiel v Európe a Spojenom kráľovstve 11. októbra 2010 vo vydavateľstve *Roadrunner Records* a 9. novembra 2010 v Severnej Amerike u *Alter Bridge Recordings* prostredníctvom *EMI*. Koncepčne voľný album *AB III* získal uznanie kritiky, pričom Rick Florino z *Artistdirect* ho nazval „rozľahlým majstrovským dielom".

Hlavný singel albumu s názvom „Isolation" sa stal číslom 1. v aktívnych rockových rádiách a na *Hot Mainstream Rock Tracks*. Bol to prvý singel skupiny, ktorému sa to podarilo. Alter Bridge absolvovali na jar 2011 rozsiahle turné na podporu nahrávky s Black Stone Cherry a Like a Storm. Stali sa druhou hlavou kapelou na druhom výročnom turné *Carnival of Madness* spolu s kapelou Theory of a Deadman. Turné pokračovalo v januári 2012. Odvtedy boli vydané ďalšie štyri single z albumu *AB III*: „I Know It Hurts", „Ghost of Days Gone By", „Wonderful Life" a „Life Must Go On". Skupina vydala 26. marca 2012 druhý koncertný film s názvom *Live at Wembley*.

Alter Bridge sa znovu dali dokopy koncom roka 2012. Od apríla do júla 2013 nahrali svoj štvrtý album *Fortress*, ktorý vyšiel 30. septembra 2013.

K opätovnému spojeniu muzikantov prišlo v januári 2016. Dôvodom bolo nahrávanie ich piateho štúdiového albumu *The Last Hero*. Dátumom vydania albumu sa stal 7. október 2016.

V júni 2019 Alter Bridge ohlásili turné po Veľkej Británii so skupinami Shinedown, Sevendust a The Raven Age. Turné sa začínalo v decembri 2019 a spolu s ním ohlásila skupina aj svoj šiesty štúdiový album *Walk the Sky*. Bol vydaný 18. októbra 2019. 

Vydanie siedmeho štúdiového albumu Alter Bridge s názvom *Pawns & Kings* bolo naplánované na 14. októbra 2022. 
18. júla 2022 bol vydaný hlavný singel „Pawns & Kings" následovaný singlom „Silver Tongue" vydaným 1. augusta 2022. 

### Tremonti

*Bližšie informácie v hlavnom článku: Tremonti (hudobná skupina)*
V čase, keď bola skupina Creed začiatkom roku 2000 na konci svojej kariéry, Mark Tremonti mal v úmysle vytvoriť vedľajší speed metalový projekt s názvom "Downshifter" (so spevákom skupiny Hatebreed Jameym Jastom a bubeníkom skupiny Slipknot Joeym Jordisonom), ale projekt sa nikdy nerozbehol. V roku 2008, Tremonti a jeho brat založili FRET12, online hudobnú komunitu, produkčnú a nahrávaciu spoločnosť. V tom istom roku vydali vlastné inštruktážne gitarové DVD s názvom "Mark Tremonti: The Sound & the Story", na ktorom vyučuje svoje gitarové sóla z druhého albumu Alter Bridge, Blackbird. Učí na ňom okrem iného aj rozcvičky, striedavé ladenia, štýl vyberania prstami, techniky legato a ďalšie pokročilé cvičenia pre gitaristov. 
DVD "The Sound & the Story" je prvým zo série inštruktážnych DVD a obsahuje aj vystúpenia hosťujúcich muzikantov ako napr. Mylesa Kennedyho, Michaela Angela Batia, Rustyho Cooleyho či Billa Pecka. Uvedená séria obsahuje aj DVD od Leslie West a Troya Stetinu. 

Mark Tremonti začal v roku 2010 znova uvažovať o vydaní sólového albumu. "Kapely sú také odlišné," povedal o svojich dvoch súčasných hlavných projektoch. "A ja skladám toho tak veľa. Chystám sa urobiť sólovú platňu, pretože sú niektoré skladby, pri ktorých by som bol nerád, keby neuzreli svetlo sveta len preto, že nefungujú pre Creed ani pre Alter Bridge." Sám hrá na gitare a spieva vo všetkých skladbách a na nahrávke účinkujú aj bývalí členovia Submersed Eric Friedman a Garrett Whitlock. Tremonti opísal hudbu ako "poháňanú melódiou".

V rozhovore z mája 2011 Tremonti tvrdil, že to bude "ťažšie znejúci" thrash metalový album. Neskôr povedal, že album je „pravdepodobne ťažší ako Creed alebo Alter Bridge" a že bude mať „veľa gitarových sól".

20. januára 2012 Tremonti spustil webovú stránku pre svoj sólový album, kde sa fanúšikovia môžu prihlásiť na odber noviniek, ukážok, živých prenosov a darčekov. Na webovej stránke bol uvedený aj zoznam pracovných názvov skladieb, ako aj názov albumu All I Was. Neskôr po vydaní albumu spustil novú webovú stránku pre svoju sólovú tvorbu.
Vydanie bolo naplánované na 10. júla 2012 na FRET12 Records, pričom "You Waste Your Time" bol prvým singlom z albumu. 
Celá skladba bola sprístupnená na vypočutie 6. mája 2012, deň pred jej oficiálnym vydaním, na Loudwire.com. Prvý deň po vydaní sa pieseň dostala na 10. miesto v iTunes Rock Songs Chart a Tremontiho živé hudobné video k nej malo premiéru 17. mája 2012 na Noisecreep. Oficiálny dátum vydania albumu bol oznámený na Ultimate Guitar Archive 17. júla 2012.
Tremontiho sólová skupina pôvodne pozostávala z Friedmana a Whitlocka spolu s basgitaristom Alter Bridge Brianom Marshallom, ktorý hral na basgitaru počas turné. Skupina odohrala svoj prvý samostatný koncert v The Social v Orlande na Floride 17. júla 2012, pričom vystúpenie bolo natočené pre budúce vydanie videa. Wolfgang Van Halen nahradil Briana Marshalla na pozícii koncertného basgitaristu v septembri 2012.
Tremonti nahrali svoj druhý album s Wolfgangom Van Halen hrajúcim na basgitaru v roku 2015. 3. marca 2015 vydal Tremonti ukážku piesne „Radical Change", pričom odhalil názov albumu *Cauterize* a zoznam skladieb. 17. marca 2015 vydal Tremonti ďalšiu ukážku skladby pre skladbu „Flying Monkeys" a taktiež uviedol konkrétny dátum vydania 9. júna 2015 pre *Cauterize*. 

Tremonti so svojou skupinou na Rock am Ring 2015
23. marca 2015 bol singel *Another Heart* sprístupnený na streamovanie cez fret12. 27. marca 2015 bol odhalený artwork *Cauterize* a bolo prezradené, že *Cauterize* bol prvý z dvoch albumov, ktoré boli nahrané spolu. „Druhý album s názvom „Dust" mal byť vydaný začiatkom roka 2016. *Dust* bol nakoniec vydaný 29. apríla 2016 prostredníctvom FRET12 records a produkoval ho Michael Baskette, produkujúci posledné dve nahrávky Tremontiho a aj väčšinu albumov Alter Bridge.

Tremontiho štvrtý sólový album, koncepčný *A Dying Machine*, bol vydaný 8. júna 2018 prostredníctvom Napalm Records. Nahrávku opäť produkoval Michael Baskette. Album je sprevádzaný celovečerným románom pod rovnakým názvom, ktorý napísali Mark Tremonti a John Shirley, spájajúci voľné konce deja albumu. Tremonti podporili Iron Maiden na európskej časti ich turné Legacy of the Beast Tour v júni 2018. 

Koncom roka 2018 bubeník Garrett Whitlock necestoval s kapelou z dôvodu nevyhnutnej dovolenky z nezverejnených osobných dôvodov. Ryan Bennett, dlhoročný priateľ gitaristu Erica Friedmana, hral na bicie, keď sa 15. septembra začalo turné vo Philadelphii. Neskôr sa potvrdilo, že Bennett bude trvalou náhradou za Whitlocka. Po aprílovom turné kapely so skupinou Sevendust, Tremonti povedal, že sa vráti k nahrávaniu novej nahrávky Alter Bridge, ktorá je naplánovaná na október 2019, zatiaľ čo bude so svojou skupinou prerušovane koncertovať: "V marci a apríli pôjdeme do štúdia. A potom, sa vrátim na turné s Tremontim, a túto zimu na turné s Alter Bridge."

8. júla 2021 Mark Tremonti oznámil, že skupina vydá svoj piaty štúdiový album *Marching in Time* a to 24. septembra 2021. 22. júla vydali prvý singel z pripravovaného albumu s názvom „If Not for You". 

### Iné projekty

Tremonti spolupracoval s niekoľkými umelcami od svojich začiatkov s Creedom. V roku 2001 pracoval s komikom Larrym the Cable Guyom na jeho komediálnom albume Lord, I Apologize, na ktorom je Tremonti uvedený ako interpret a skladateľ. Tremonti neskôr spomínal: "Stali sme sa priateľmi už dávno, predtým, ako sa jeho kariéra skutočne začala rozbiehať. Žartovali sme o tom, že by sme sa dali dokopy a urobili pesničku, a on mi jedného dňa zavolal, aby mi povedal, že to vlastne chce urobiť. Takže zaspieval mi svoj nápad a v ten deň som išiel nahrať svoje gitarové linky a nahrávka bola zlatá."

Tremonti neskôr začal vystupovať v neoklasickom metalovom žánri s gitaristom Michaelom Angelom Batiom, ktorého album Hands Without Shadows z roku 2004 uvádzal Tremontiho ako hosťujúceho hudobníka na coveri Deep Purple „Burn". Povedal, že s Batiom sú „naozaj dobrí priatelia" a že pracovať s ním bola „česť". Batio sa neskôr objavil na Tremontiho gitarovom inštruktážnom DVD The Sound & the Story ako hosťujúci lektor. V roku 2009 sa objavil na Batiovom ďalšom albume Hands Without Shadows 2 – Voices, kde predviedol sólo na skladbu „Metallica Rules".

V roku 2004 Tremonti spolu s Donom Gilmorom a Kirkom Kelseym koprodukoval niekoľko skladieb na albume In Due Time od Submersed, ktorým Tremonti pomohol získať zmluvu s Wind-up Records. Bývalý gitarista Submersed Eric Friedman si spomenul na svoje skúsenosti s Tremontim v štúdiu a povedal, že jeho sledovanie „nás naučilo veľa, pokiaľ ide o hudbu a písanie piesní, a naučili sme sa dosiahnuť veci, ktoré chceme dosiahnuť."

Tremonti povedal, že produkovanie nie je „niečo, čo by som v dohľadnej dobe opäť robil." Neskôr pokračoval v spolupráci s ďalšími umelcami na hudobnej stránke, v roku 2005 s Fozzy na ich albume All That Remains, kde hral na gitare. sólo na pieseň „The Way I Am". Na albume sa objavil aj jeho kolega z kapely Alter Bridge Myles Kennedy.

V roku 2008 mal Tremonti dve hosťujúce vystúpenia, jedno s metalcorovou skupinou Bury Your Dead na ich rovnomennom albume a druhé so Sevendust v piesni „Hope" z Chapter VII: Hope & Sorrow, na ktorej sa objavil aj Myles Kennedy a Chris Daughtry.

V marci 2022 Tremonti oznámil, že vydá coververziu piesní Franka Sinatru, ktoré budú nahrané s bývalými členmi Sinatrovej kapely. Album s názvom Tremonti Sings Sinatra bol vydaný 27. mája 2022 a výťažok z neho putoval na konto National Down Syndrome Society.

Súkromný život
--------------

14. decembra 2002 sa Tremonti oženil s Victoriou Rodriguez, s ktorou má dvoch synov Austena a Pearsona, a dcéru Stellu. V súčasnosti bývajú vo Windermere na Floride. Tremontiho dcéra Stella má Downov syndróm a spevák často podporuje charitatívne organizácie venujúce sa pomoci ľudom s Downovým syndrómom. Tremonti je zberateľom gitár, zosilňovačov a hracích automatov a je známe, že rád hrá stolný tenis. Je tiež vášnivým fanúšikom čítania: "Pred piatimi alebo šiestimi rokmi," povedal pre Artistdirect, "začal som blázniť z čítania kníh. Teraz sa nemôžem nabažiť." Uviedol diela ako séria Pieseň ľadu a ohňa od Georga R. R. Martina, The Book of the New Sun od Genea Wolfa, Old Man's War od Johna Scalziho, trilógia The First Law od Joea Abercrombieho, The Prophet od Kahlila Gibrana a On Writing: A Memoir of the Craft od Stephena Kinga ako niektoré z jeho obľúbených.

Tremontiho brat, Michael, je kontaktom pre fanúšikov a publicistom Alter Bridge. Ďalší brat, Dan, vytvoril umelecké diela pre všetky albumy Alter Bridge a Creed a je prezidentom a kreatívnym riaditeľom dizajnérskej/marketingovej spoločnosti s názvom Core Twelve. Tremontiho matka zomrela v januári 2002 a pieseň Alter Bridge „In Loving Memory" je jej poctou.

Ocenenia
--------

### certifikácie RIAA

Tieto štatistiky boli zostavené z online databázy RIAA certifikácia. 

Štúdiové albumy
* *My Own Prison*: 6× platinový (august 2002)
* *Human Clay*: 11× platinový, 1×(+) diamantový (január 2004)
* *Weathered*: 6× platinový ( január 2003)
* *One Day Remains*: zlatý (november 2004)

Výberovky
* *Greatest Hits*: 2× platinový ( november 2008)

### Ceny Grammy a nominácie

Ceny Grammy Award každoročne udeľuje The Recording Academy. So skupinou Creed bol Mark Tremonti nominovaný na tri ceny Grammy, výsledkom čoho bolo jedno víťazstvo.

* "With Arms Wide Open" – Cena Grammy za najlepší rockový výkon dua alebo skupiny s spevom (Best Rock Performance by a Duo or Group with Vocal), 2001 (nominácia)
* "With Arms Wide Open" – Cena Grammy za najlepšiu rockovú pieseň (Grammy Award for Best Rock Song), 2001 **(víťaz)**
* "My Sacrifice" – Cena Grammy za najlepší rockový výkon dua alebo skupiny s spevom (Best Rock Performance by a Duo or Group with Vocal), 2003 (nominácia)

### Ďalšie ocenenia

**Loudwire Music Awards**

| Rok | Nominovaný | Kategória | Výsledok |
| --- | --- | --- | --- |
| 2013 | Mark Tremonti | Najlepší gitarista | Nominácia |
| 2015 | Mark Tremonti | Najlepší gitarista | Víťaz |

**Metal Hammer Golden Gods Awards**

| Rok | Nominovaný | Kategória | Výsledok |
| --- | --- | --- | --- |
| 2008 | Mark Tremonti | Najlepší Shredder | Nominácia |
| 2014 | Mark Tremonti | Riff Lord | Víťaz |

Časopis *Guitar World*, tri roky po sebe vymenoval Tremontiho za „Gitaristu roka" a v roku 2011 bol uvedený ako štvrtý najväčší heavy metalový gitarista všetkých čias v *Total Guitar*. Okrem toho bolo v roku 2011, gitarové sólo v skladbe Alter Bridge "Blackbird", ktorú Tremonti predviedol s Mylesom Kennedym, časopisom *Guitarist* označené za najlepšie gitarové sólo všetkých čias. V decembri 2019 ho časopis *Guitar World* vyhlásil za gitaristu desaťročia a objavil sa na jeho obálkach spolu s Tosinom Abasi, Gary Clarkom Jr. a Nitou Strauss, ktorí obsadili ďalšie tri pozície.

Diskografia
-----------

Tremonti v 2016
### Creed

**Štúdiové albumy**

* *My Own Prison* (1997)
* *Human Clay* (1999)
* *Weathered* (2001)
* *Full Circle* (2009)

### Alter Bridge

**Štúdiové albumy**

* *One Day Remains* (2004)
* *Blackbird* (2007)
* *AB III* (2010)
* *Fortress* (2013)
* *The Last Hero* (2016)
* *Walk the Sky* (2019)
* *Pawns & Kings* (2022)

### Tremonti

**Štúdiové albumy**

* *All I Was* (2012)
* *Cauterize* (2015)
* *Dust* (2016)
* *A Dying Machine* (2018)
* *Marching in Time* (2021)

### Solové

**Štúdiové albumy**

* *Tremonti Sings Frank Sinatra* (2022)

Filmografia
-----------

* *Behind the Music: Creed* (2000)
* *Mark Tremonti: The Sound & the Story* (2008)
* *Alter Bridge: Fortress: The Sound & the Story* (2014)
* *OSW Review: Episode 84 - Survivor Series 93* (2019)

Hudobné vybavenie
-----------------

### Gitary

Tremonti je spolu so Carlosom Santanom jedným s najdlhšie spolupracujúcich gitaristou s firmou PRS Guitars. 

V roku 2000 sa stal popri Santanovi len druhym umelcom ktoremu spolocnost PRS vyrábala podpisový model. A prvým s podpisovým zosilovačom od tejto spoločnosti(PRS Mark Tremonti Signature MT 15) a aj prvým pre Tremontiho. 

Niektoré z používaných gitár:

Akustické gitary:

* Taylor acoustics 614ce -black
* Taylor acoustics 714c
* Taylor acoustics K12
* Martin 000-18 Acoustic

Elektrické gitary:

* Fender Stratocaster '56 Reissue – heavy relic čiernej farby
* Fender Stratocaster '57 Reissue – heavy relic
* Fender Custom Shop Limited Edition Crashocaster Telecaster
* PRS Mark Tremonti Signature – viacero kusov, niektoré s pevnou kobylkou iné s tremolom
* PRS Mark Tremonti Signature "the Fenton" – čierna s malbou od Joea Fentona
* PRS Mark Tremonti Baritone Hybrid
* PRS Tremonti Concept Guitar
* Tremonti PRS Concept
* PRS SE Tremonti
* PRS Mike Mushok signature baritone
* PRS Dragon 2002
* Gibson Les Paul Custom

### Gitarové efekty

* Ibanez TS808HWB Hand-Wired Tube Screamer
* Ibanez TS808 Tube Screamer
* SIB Electronics EchoDrive Delay
* Dunlop UV-1 Univibe
* G Lab Smooth Delay SD-1
* T-Rex Engineering Replica
* T-Rex Mark Tremonti Phaser
* T-Rex Engineering Octavius Octave
* T-Rex Engineering Michael Angelo Batio Overdrive Guitar Pedal
* MXR EVH Phase 90 Pedal
* Radial Tonebone Headbone VT Amp Head Switcher
* Electro-Harmonix Micro POG
* Morley Mark Tremonti Signature Wah
* Boss OC-5 Octave
* Voodoo Lab Pedal Power 2 PLUS 8-output Isolated Guitar Pedal Power Supply

### Gitarové zosilňovače

* PRS Archon 50W
* PRS Mark Tremonti Signature MT 15
* Mesa/Boogie Dual Rectifier 100W
* Mesa/Boogie Triple Rectifier 150-Watt Tube Head
* Voodoo V-Rock Dual Lead 100 Amp
* Cornford RK100
* Bogner Shiva
* Bogner Uberschall 120-Watt Tube Guitar Amp Head
* Diezel VH4 100W Tube Guitar Head Amp
* Diezel Hagen 100W Tube Guitar Head Amp
* Bludotone Bludo-Drive

Kombá:

* Fender '65 Twin Reverb
* Roland Micro Cube GX

Reprobox:

* Mesa/Boogie Rectifier Standard 4x12'' Straight

### Príslušenstvo

Struny:

* D'Addario EXL 115 Nickel Wound 11/49
* D'Addario EXL116
* D'Addario EJ16 Phosphor Bronze Light Acoustic Guitar Strings

Trsátka:

* Dunlop Nylon Standard Guitar Pick 1,00mm

Pri vystúpeniach aj v štúdiu používa mikrofóny Shure SM58.

Referencie
----------

1. 1 2 3 4   *MTV News: 2001 Grammy Winners* [online]. MTV. Dostupné online. Archivované 2012-11-06 z originálu.
2. 1 2   *Mark Tremonti Biodata* [online]. MarkTremonti.net. Dostupné online.
3. ↑   *Mark Tremonti on finding the right guitar, the economics of Dumble amps and the Goldtop that got away* [online]. guitarworld.com. Dostupné online.
4. 1 2   *Paul Reed Smith – Mark Tremonti of Alter Bridge* [online]. PRS Guitars. Dostupné online.
5. ↑   *Taylor Momsen nos bastidores do That Metal Show* [online]. [Cit. 2023-01-31]. Dostupné online. Archivované 2023-01-31 z originálu.
6. ↑  STAPP, Scott. *Sinner's Creed*. [s.l.] : Tyndale House, 2012. Dostupné online. ISBN 9781414377216. S. 97–98.
7. ↑   *Creed – Full Biography* [online]. MTV. Dostupné online. Archivované 2011-03-05 z originálu.
8. 1 2 3  HUEY, Steve. *Creed* [online].. [http:// www.allmusic.com/artist/creed-p278625/biography Dostupné online.]
9. ↑  MARONE, Mark. *Creed Goes "higher' In The Record Books* [online]. January 21, 2000. Dostupné online.
10. ↑  D'ANGELO, Joe. *Scott Stapp Breaks His Silence* [online]. MTV, August 9, 2004. Dostupné online. Archivované 2004-08-14 z originálu.
11. ↑  DEROGATIS, Jim. Creed: They heard we missed 'em, now they're back. *Chicago Sun-Times*, August 25, 2009. Dostupné online.  Archivované 2011-05-28 na Wayback Machine
12. 1 2  D'ANGELO, Joe. *Creed Break Up: Mark Tremonti blames tensions between band, singer Scott Stapp* [online]. MTV, June 4, 2004. Dostupné online.
13. ↑   ALTER BRIDGE Part Ways With WIND-UP RECORDS. *Blabbermouth.net*, April 28, 2006. Dostupné online.
14. ↑  HERNDON, Jessica. *Band Creed Reunites for New Album* [online]. April 27, 2009. Dostupné online.
15. ↑  SMITH, Jay. *Creed Reveals '20-10' Tour* [online]. April 19, 2010. Dostupné online. Archivované 2011-07-15 z originálu.
16. ↑   *Creed Announce First Live DVD* [online]. November 24, 2009. Dostupné online. Archivované 2010-01-10 z originálu.
17. ↑  GRAFF, Gary. Native Detroiter Mark Tremonti embraces space between bands Alter Bridge and Creed. *The Oakland Press*, December 10, 2010. Dostupné online.  Archivované 2012-03-18 na Wayback Machine
18. ↑   *Scott Stapp Talks Near-Death Experiences, Michael Jackson & New Creed Album* [online].. Dostupné online.
19. ↑  D'ANGELO, Joe. *Life After Creed: Alter Bridge Look To A Stapp-Free Future* [online]. MTV News, June 8, 2004. Dostupné online. Archivované 2011-06-29 z originálu.
20. ↑   *RIAA Searchable database – Gold and Platinum* [online]. Recording Industry Association of America. Dostupné online. Archivované 2015-09-24 z originálu.
21. ↑   *Greatest solo poll: Alter Bridge speak* [online]. MusicRadar, March 21, 2011. Dostupné online. Archivované 2012-04-07 z originálu.
22. ↑   *ALTER BRIDGE TO RELEASE FIRST-EVER LIVE DVD 'LIVE IN AMSTERDAM'* [online]. Road Crew Mag. Dostupné online. Archivované 2012-03-10 z originálu.
23. ↑  Alter Bridge. *Alter Bridge - Live From Amsterdam - OUT NOW USA/Canada* [online].. Dostupné online. Archivované 2011-01-14 z originálu.
24. ↑  Roadrunner Records. *ROADRUNNER WELCOMES ALTER BRIDGE* [online]. August 31, 2010. Dostupné online.
25. ↑   *AB III to Hit Stores in USA November 9th Featuring Hit Single "Isolation"* [online]. October 6, 2010. Dostupné online. Archivované 2010-10-14 z originálu.
26. ↑  Alter Bridge. *New Alter Bridge - AB III* [online]. September 8, 2010. Dostupné online. Archivované 2010-09-11 z originálu.
27. ↑  FLORINO, Rick. *Alter Bridge "AB III" Review — 5 out of 5 Stars Review* [online]. October 12, 2010. Dostupné online.
28. ↑  Alter Bridge. *Alter Bridge Press Release - Isolation Goes #1 on Rock Radio* [online]. Alter Bridge, December 18, 2011. Dostupné online. Archivované 2011-01-22 z originálu.
29. ↑  Alter Bridge. *New USA Spring Tour Date + Like A Storm Added to Bill* [online]. Alter Bridge, February 3, 2011. Dostupné online. Archivované 2011-02-06 z originálu.
30. ↑   *THE SECOND ANNUAL "CARNIVAL OF MADNESS" PRESS RELEASE* [online]. Facebook, May 23, 2011. Dostupné online.
31. ↑   *Alter Bridge Wembley DVD Release Dates Announced* [online]. Fret 12, January 4, 2012. Dostupné online. Archivované 2012-07-14 z originálu.
32. ↑   *Alter Bridge* [online].. Dostupné online.
33. ↑   *Alter Bridge To Release 'The Last Hero' Album In October* [online]. April 17, 2013. Dostupné online.
34. ↑  GILBERTI, Jamie. Alter Bridge to Return to for December 2019 Arena Tour With Shinedown and Sevendust. *RockSins*, 12 June 2019. Dostupné online [cit. 2019-06-13].  Archivované 2020-09-30 na Wayback Machine
35. ↑   *Alter Bridge's Seventh Album Gets Official Title, Release Date* [online]. May 4, 2022. Dostupné online.
36. ↑   *Silver Tongue: Alter Bridge* [online]. August 2, 2022. Dostupné online.
37. ↑  ERICKSON, Anne. *Alter Bridge and Creed's Mark Tremonti Reveals Artwork for Solo Album* [online]. Audio Ink Radio, March 20, 2012. Dostupné online.
38. ↑   *Leslie West The Sound and The Story – Guitar Instruction/Documentary DVD* [online]. Guitar Noize, November 30, 2009. Dostupné online. Archivované 2012-03-08 z originálu.
39. ↑   *Fret12 Releases The Sound And The Story With Troy Stetina* [online]. Ultimate Guitar, April 18, 2011. Dostupné online.
40. ↑   Interview: Alter Bridge guitarist Mark Tremonti prepares for Rock City. *Nottingham Post*, October 15, 2010. Dostupné online.  Archivované 2010-10-20 na Wayback Machine
41. ↑  ROSEN, Steven. *Mark Tremonti of Creed and Alter Bridge Interview* [online]. Ultimate Guitar Archive, November 5, 2010. Dostupné online. Archivované 2012-10-12 z originálu.
42. ↑   *Mark Tremonti Working On Speed/Thrash Metal Album* [online]. Ultimate Guitar Archive, May 18, 2011. Dostupné online.
43. ↑  FLORINO, Rick. *Mark Tremonti Talks Solo Album, Playing Wembley Arena with Alter Bridge, Creed and More* [online]. Artistdirect, January 17, 2012, [cit. 2023-01-31]. Dostupné online. Archivované 2017-10-23 z originálu.
44. ↑   *Mark Tremonti launches new website and "All I Was" debut solo album* [online]. Lick Library, July 17, 2012, [cit. 2023-01-31]. Dostupné online. Archivované 2017-11-01 z originálu.
45. ↑  Šablóna:Cite magazine
46. ↑  Šablóna:Cite magazine
47. ↑  OUELLETTE, Mary. *Tremonti, 'You Waste Your Time' – Song Review* [online]. loudwire.com, May 6, 2012. Dostupné online.
48. ↑  CHILDERS, Chad. *Mark Tremonti Cracks iTunes Top 10 With Single 'You Waste Your Time'* [online]. Loudwire.com, May 8, 2012. Dostupné online.
49. ↑  RAMIREZ, Carlos. *Tremonti, 'You Waste Your Time': Creed, Alter Bridge Guitarist Makes Solo Debut (VIDEO PREMIERE)* [online]. May 17, 2012. Dostupné online.
50. ↑   *Mark Tremonti To Unleash 'All I Was' On July 17* [online]. Ultimate Guitar Archive, June 20, 2012. Dostupné online.
51. ↑   *ALTER BRIDGE Guitarist MARK TREMONTI Unveils Solo Band (Video)* [online]. Roadrunner Records, April 10, 2012. Dostupné online. Archivované 2012-04-14 z originálu.
52. ↑  CHILDERS, Chad. *Tremonti To Perform First-Ever Show In July* [online]. Loudwire.com, June 9, 2012. Dostupné online.
53. ↑  TREMONTI, Mark. *Twitter/MarkTremonti* [online]. Twitter, September 11, 2012. Dostupné online.
54. ↑   *MARK TREMONTI Says Forthcoming 'Dust' Album Is 'Definitely Not The B-Sides' Of 'Cauterize'* [online]. May 12, 2015. Dostupné online.
55. ↑   *TREMONTI To Release 'Dust' Album In April* [online]. February 19, 2016. Dostupné online.
56. ↑   *Review: Tremonti's A Dying Machine – All That Shreds First 10/10 Album | Music News @* [online]. June 5, 2018, [cit. 2023-01-31]. Dostupné online. Archivované 2023-01-31 z originálu.
57. ↑  BLABBERMOUTH. *Drummer GARRETT WHITLOCK To Sit Out TREMONTI Tour* [online]. September 12, 2018. Dostupné online.
58. ↑   *Mark Tremonti says new solo album won't come out before late 2021* [online]. October 21, 2020. Dostupné online.
59. ↑  CORNELL, Jeff. *Alter Bridge Planning October 2019 Release for New Album* [online].. Dostupné online.
60. ↑   *Tremonti announces new album Marching in Time* [online]. July 8, 2021. Dostupné online.
61. ↑   *Tremonti Unveil New Video/Single If Not For You* [online]. July 22, 2021. Dostupné online.
62. ↑  [Šablóna:AllMusic allmusic ((( Lord, I Apologize > Credits )))] AllMusic.
63. ↑  RAGOGNA, Mike. A Conversation With Creed's Mark Tremonti. *The Huffington Post*, August 13, 2010. Dostupné online.
64. ↑   *Mark Tremonti guests on Michael Angelo Batio album* [online]. MarkTremonti.net, May 24, 2004. Dostupné online.
65. 1 2  CHOPIK, Ivan. *Mark Tremonti Interview (Alter Bridge, Creed)* [online]. Guitar Messenger, November 9, 2007. Dostupné online.
66. ↑  [Šablóna:AllMusic allmusic ((( Hands Without Shadows, Vol. 2: Voices > Credits )))]
67. ↑  HOLLEY, Bryan. *Interview with Submersed: Timing is Everything* [online]. Musician's Friend, August 3, 2010. Dostupné online.
68. ↑   *FOZZY: Ex-MEGADETH Guitarist FRIEDMAN, CREED's TREMONTI To Guest On New CD* [online]. Roadrunner Records, April 29, 2004. Dostupné online. Archivované 2007-03-19 z originálu.
69. ↑   *FOZZY: 'All That Remains' Track Listing, Artwork Revealed* [online]. Roadrunner Records, November 20, 2004. Dostupné online. Archivované 2006-04-21 z originálu.
70. ↑   *MarkTremonti.net interview with Mark Tremonti at the Croc Rock in Allentown, PA* [online]. MarkTremonti.net, July 25, 2008. Dostupné online.
71. ↑   *SEVENDUST: New Song Posted Online* [online]. Roadrunner Records, February 8, 2008. Dostupné online. Archivované 2008-04-10 z originálu.
72. ↑   *New Sevendust Album To Feature Chris Daughtry, Mark Tremonti & Myles Kennedy* [online]. Melodic.net, February 22, 2008, [cit. 2023-01-31]. Dostupné online. Archivované 2017-10-23 z originálu.
73. ↑  Šablóna:Cite magazine
74. ↑   *Mark Tremonti* [online]. famousbirthdays.com. Dostupné online.
75. ↑   *THE STORY* [online]. tremontisingssinatra.com. Dostupné online.
76. ↑  FLORINO, Rick. *Reading List: Mark Tremonti of Alter Bridge and Creed* [online]. Artistdirect, January 20, 2012, [cit. 2023-01-31]. Dostupné online. Archivované 2017-09-16 z originálu.
77. ↑   *Michael Tremonti comments on recent Alter Bridge rumors* [online]. EspyRock, July 20, 2010. Dostupné online.
78. ↑   *CORE 12: A CREATIVE AGENCY* [online].. Dostupné online.
79. ↑   *Alter Bridge - Full Biography* [online]. MTV. Dostupné online.
80. ↑   *Gold and Platinum database* [online]. Recording Industry Association of America. Dostupné online.
81. ↑   *Awards for Creed* [online]. MetroLyrics. Dostupné online. Archivované 2013-04-16 z originálu.
82. ↑   *GRAMMY AWARDS:BEST ROCK VOCAL PERFORMANCE BY A DUO OR GROUP* [online]. Rock on the Net. Dostupné online.
83. ↑  PIRIE, Cameron. *Top Twenty Metal Guitarists Revealed* [online]. RockAAA.com, March 21, 2011. Dostupné online. Archivované 2011-03-23 z originálu.
84. ↑   *For The Love of The Guitar: The Mark Tremonti #myPRS Story* [online]. prsguitars.com, February 20, 2020. Dostupné online.
85. ↑   *MT 15* [online]. prsguitars.com, 2021. Dostupné online.
86. ↑   *Rig Rundown - Creed's Mark Tremonti* [online]. premierguitar.com. Dostupné online.
87. ↑   *Me And My Guitar: Alter Bridge's Mark Tremonti and his PRS signature custom painted by Joe Fenton* [online].. Dostupné online.
88. ↑   *Me And My Guitar interview with Mark Tremonti / PRS Tremonti Concept and Baritone Hybrid* [online].. Dostupné online. Archivované 2016-01-07 z originálu.

Zdroj
-----

* *Tento článok je čiastočný alebo úplný preklad článku Mark Tremonti na anglickej Wikipédii.*

Autoritné údaje: * BnF: 16702517s
* GND: 135130220
* ISNI: 0000000119338499
* LCCN: nb2006011862
* NK ČR: js20030331006
* VIAF: 41362394
* WorldCat: lccn-nb2006011862